CELEX: 62014CN0430
Language: ro
Date: 2014-09-19 00:00:00
Title: Cauza C-430/14: Cerere de decizie preliminară introdusă de Augstākā tiesa (Letonia) la 19 septembrie 2014 – Valsts ieņēmumu dienests/Artūrs Stretinskis

24.11.2014   
            
            
               RO
            
            
               Jurnalul Oficial al Uniunii Europene
            
            
               C 421/22
            
         Cerere de decizie preliminară introdusă de Augstākā tiesa (Letonia) la 19 septembrie 2014 – Valsts ieņēmumu dienests/Artūrs Stretinskis
   (Cauza C-430/14)
   2014/C 421/32
   Limba de procedură: letona
   
      Instanța de trimitere
   
   Augstākā tiesa
   
      Părțile din procedura principală
   
   
      Recurentă: Valsts ieņēmumu dienests
   
      Intimat: Artūrs Stretinskis
   
      Întrebările preliminare
   
   
               1)
            
            
               Articolul 143 alineatul (1) litera (h) din Regulamentul (CEE) nr. 2454/93 (1) al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 (2) al Consiliului de instituire a Codului vamal comunitar trebuie interpretat în sensul că se referă nu numai la situațiile în care părțile la tranzacție sunt exclusiv persoane fizice, ci și la situațiile în care există o legătură de familie sau de rudenie între un membru al personalului de conducere al uneia dintre părți (persoană juridică) și cealaltă parte la tranzacție (persoană fizică) sau un membru al personalului de conducere al acesteia (în cazul în care este o persoană juridică)?
            
         
               2)
            
            
               În cazul unui răspuns afirmativ, organul jurisdicțional sesizat cu soluționarea cauzei trebuie să efectueze o examinare aprofundată a circumstanțelor cauzei în ceea ce privește influența reală exercitată de persoana fizică în cauză asupra persoanei juridice?
            
         
      (1)  JO L 253, p. 1, Ediție specială, 02/vol. 7, p. 3.
   
      (2)  JO L 302, p. 1, Ediție specială, 2/vol. 5, p. 58.